Піпін Кароткі

Піпін Кароткі ( — ) — маярдом Нэйстрыі і Бургундыі ў 741—751, маярдом Аўстразіі ў 747—751, кароль франкаў у 751—768.

Пасля смерці свайго бацькі стаў маярдомам каралеўства, выконваў абавязкі разам са сваім братам Карламанам. Піпін узначаліў Нэйстрыю і Бургундыю, а Карламан Аўстразію. 15 жніўня 747 Карламан адрокся ад стальца і стаў манахам у кляштары на Монтэ Касіна, Аўстарзія адышла пад уладу Піпіна. У 751 г. скінуў са стальца Хільдэрыка ІІІ, і быў каранаваны каралём франкаў, першы з дынастыі Каралінгаў.

Здолеў звязаць саюз з папствам. Узамен на памазанне, абяцаў абараняць Рым ад лангабардаў, бо папская карона давала бязмежныя правы і дазвол на любыя дзеянні. Летам 754 г. у першай выправе на лангабардаў атрымаў перамогу і вымусіў іх на саступствы, на карысць папства. У 756 г. лангабарды парушылі перамір’е і Піпін зноў атрымаў перамогу. Таксама ў гэтым жа годзе Піпін пагадзіўся на стварэнне новай дзяржавы Папскай вобласці, якая праіснавала да 1870 г.

Ад шлюбу з Бертрадай Леонскай меў дзяцей Карла Вялікага і Карламана I, якія пасля яго смерці падзялілі каралеўства.

Катэгорыя:Каралінгі
Катэгорыя:Каралі франкаў